Document ID: /roh_data/filtered/fineweb-2-filterrobots_roh.jsonl.gz/72446

Bunamain mintg’emna sa scuntran las set cusseglieras federalas e cussegliers federals a lur sesida regulara che dura per regla bundant trais uras. Mintg’on tracta il Cussegl federal var 2500 fatschentas. Ils conclus ston vegnir preparads ed ils process a l’intern da l’administraziun ston funcziunar. La Chanzlia federala accumpogna perquai il process d’elavuraziun da las fatschentas e dals documents che vegnan suttamess al Cussegl federal. Ella als repassa giuridicamain e linguisticamain.
La Chanzlia federala è p.ex. responsabla per la glista da tractandas, coordinescha la procedura da cunrapport u metta las decisiuns dal Cussegl federal en la furma correcta che daventan silsuenter conclus giuridicamain liants.